พระราชบัญญัติระเบียบข้าราชการพลเรือน (ฉบับที่ 3) พ.ศ. 2538
พระราชบัญญัติ
พระราชบัญญัติ
ระเบียบข้าราชการพลเรือน
(ฉบับที่ ๓)
พ.ศ. ๒๕๓๘
 

ภูมิพลอดุลยเดช ป.ร.
ให้ไว้ ณ วันที่ ๑ มกราคม
พ.ศ.๒๕๓๘
เป็นปีที่ ๕๐
ในรัชกาลปัจจุบัน

 พระบาทสมเด็จพระปรมินทรมหาภูมิพลอดุลยเดช
มีพระบรมราชโองการ
โปรดเกล้า ฯ ให้ประกาศว่า

 โดยที่เป็นการสมควรแก้ไขเพิ่มเติมกฎหมายว่าด้วยระเบียบข้าราชการ
พลเรือน

 จึงทรงพระกรุณาโปรดเกล้า
ฯ ให้ตราพระราชบัญญัติขึ้นไว้โดยคำแนะนำ
และยินยอมของรัฐสภา ดังต่อไปนี้

 มาตรา
๑ พระราชบัญญัตินี้เรียกว่า พระราชบัญญัติระเบียบข้าราชการ
พลเรือน (ฉบับที่ ๓) พ.ศ.๒๕๓๘

 มาตรา
๒*
พระราชบัญญัตินี้ให้ใช้บังคับตั้งแต่วันที่ ๑ ตุลาคม พ.ศ.๒๕๓๗
เป็นต้นไป
 *[รก.๒๕๓๘/๑ก/๓๔/๑
มกราคม ๒๕๓๘]

 มาตรา
๓ ให้ยกเลิกความในมาตรา ๓๑
แห่งพระราชบัญญัติระเบียบ
ข้าราชการพลเรือน พ.ศ.๒๕๓๕ และให้ใช้ความต่อไปนี้แทน
 มาตรา ๓๑ อัตราเงินเดือน อัตราเงินประจำตำแหน่งและการรับเงิน
ประจำตำแหน่งของข้าราชการพลเรือน
ให้เป็นไปตามกฎหมายว่าด้วยเงินเดือนและ
เงินประจำตำแหน่ง
 การจ่ายเงินเดือนและเงินประจำตำแหน่งให้แก่ข้าราชการพลเรือน
ให้เป็นไปตามกฎหมายว่าด้วยการนั้น


 มาตรา
๔ ให้ยกเลิกความในมาตรา ๔๕
แห่งพระราชบัญญัติระเบียบ
ข้าราชการพลเรือน พ.ศ.๒๕๓๕ และให้ใช้ความต่อไปนี้แทน
 มาตรา ๔๕
ให้ข้าราชการพลเรือนสามัญได้รับเงินเดือนตามตำแหน่ง
 ผู้ได้รับแต่งตั้งให้ดำรงตำแหน่งใด
ระดับใด จะได้รับเงินเดือนในอันดับ
ใดตามกฎหมายว่าด้วยเงินเดือนและเงินประจำตำแหน่ง
ให้เป็นไปตามที่ ก.พ.
กำหนดโดยให้ได้รับในขั้นต่ำของอันดับ
ในกรณีที่จะให้ได้รับเงินเดือนสูงกว่าหรือต่ำกว่า
ขั้นต่ำหรือสูงกว่าขั้นสูงของอันดับ
ให้เป็นไปตามหลักเกณฑ์และวิธีการที่กำหนดในกฎ
ก.พ.

 มาตรา
๕
ให้ยกเลิกบัญชีอัตราเงินเดือนข้าราชการพลเรือน และบัญชี
อัตราเงินประจำตำแหน่งข้าราชการพลเรือนท้ายพระราชบัญญัติระเบียบข้าราชการ
พลเรือน พ.ศ.๒๕๓๕

ผู้รับสนองพระบรมราชโองการ
 ชวน หลีกภัย

นายกรัฐมนตรี














หมายเหตุ:- เหตุผลในการประกาศใช้พระราชบัญญัติฉบับนี้ คือ
โดยที่ได้มีการแยกบัญชีอัตราเงินเดือนและบัญชีอัตราเงินประจำตำแหน่งของข้าราชการพลเรือนไปบัญญัติไว้ในกฎหมายว่าด้วยเงินเดือนและเงินประจำตำแหน่งซึ่งเป็นกฎหมายเฉพาะแล้ว
สมควรแก้ไขเพิ่มเติมกฎหมายว่าด้วย
ระเบียบข้าราชการพลเรือนให้สอดคล้องกัน
จึงจำเป็นต้องตราพระราชบัญญัตินี้



 พรพิมล/แก้ไข
 ๑๖
ม.ค ๔๕
 _A+B(C)